卢氏宗谱序

谱之兆有关人伦为甚重其可忽乎哉故尊祖孝亲之礼敬宗睦族之道莫不由是而推之是谱之所系讵不重乎为人子人孙于所当重者而弗重之则亦奚足尚哉传于家不可教而能教人者无之苟可教于家而不先于敦本洪源一和宗睦族而能化行于乡党施于国都措之天下以传法后世无其序也古圣人制礼作乐而司徒司空之设族师党正之建无非欲人知孝友姻睦任恤之意则谱牒之传有自来矣卢氏世系簪缨代守忠厚今为是谱系图如星辰在天支派若江河行地其于古道良可复己余与哲翁世忝姻戚丁丑同拔又有年家之好壬午余获荐贤书而翁尚未遇知宏才茂学自当晚成也春闱放还时值炎夏翁方修纂黄壇世谱而问序于余余何敢辞遂拔笔为之教家之有道即所以教国异日吾翁身登翰撰修国史胥是道也岂得以尊亲孝祖敬宗睦族为可忽乎哉

在

乾隆乙亥年仲春月穀旦重述

年家眷弟张式霈顿首拜