重修卢氏谱序

人之有祖如木之有本水之有源也木有本本固则枝叶自茂萼菓自繁水有源源深则科进自盈渐放自达人有祖祖德立则支派昭穆世世相承虽千万载后孝思永锡其类于无穷焉考卢氏穆然公始迁乐邑黄壇硐迄今数十世子姓蕃衍实皆尧盛公所自出之人其间宦业彪炳人文踵起前辈纂修言之详矣今盛英盛位 诸君延英重修不揣固陋谬承其任偕弟清燮为之参互考订补其残序其失远有所稽近有所考涣者合之隳者举之越岁而谱牒始克告成披阅间一若木之因枝而求本水因流而溯源则今日之耳孙上稽夫昔之鼻祖一望而孝思生亲亲之道寓焉孟子曰人人亲其亲长其长而天下平斯谱也不但可以齐家推而重于治国平天下亦不越乎斯谱近是谨以语而叙之



大清道光丙申岁大吕月榖旦

邑庠生慕椒林英拜撰