卢氏宗谱序

闻之周道尊尊而亲亲故追崇祖先引x尚齿以无失昭穆之序明有尊也敦本睦族如一体手足之相联明有亲也昔卢陵欧公眉山苏子有见于此而兆于谱虽分支派衍其本枝间秩如也夫振衣者必挚其领举纲者必提其纲盖纲张而目理领挚而衣俱振也我卢氏世系自尚书公琰字文炳由浙东古丽发源八男一女以木为号长曰圭曰睿曰朴曰锐曰衡曰勳曰敏曰理曰卫併婿为久支俱膺显秩标炳一时是有宋家之盛爵禄之隆未有踰于卢氏者也自三友之七世良佩公讳琚者为宋阃帅参赞振密镇抚八闽署居建宁子姓昌茂甲第蔚起至今闽人翘首建宁卢氏为巨族不知实浙东古丽之流裔也当宁以公军把最迁温州遂谋公室而家居焉厥后氏族昌大源远流长多士诞生桢干王国如秋华公讳韦良辅公讳汝弼商玉公讳传霖云际公讳雯均登绍兴甲榜由民牧而至台阁至勲名伟绩昭灿古今国史府乘班班可考至若葆真公讳永年以别驾驰誉江州鹤九公讳祖臯以学蜚声翰撰后有明乔岳公讳敬贤由秦府岱任外台此皆文章而兼经济又不独元善芳春二公仅以科甲专算于前也后之裔孙或由文艺而註名仕版或有翰墨而致身廊庙指不胜屈大约吾族辈与东瓯实基于此支派蕃衍散居异地不一而是一居于章安之六科一居于城东之蔡岙而黄壇一族实皆其支派也如周之凡蒋邢茆皆为分封所及宁以国属弹丸无与尊亲者乎今特为修辑惟期孝悌忠信礼义廉耻咸晓然知尊尊为亲亲之谊其于周道或庶几焉若夫踵事增华重振家声余更于后有厚望焉是为序



乾隆二十年岁次乙亥仲春月穀旦

孙瀛薰沐敬识